دویای چوار ئیوارە.. مەرزە سنوریەگان هانە دەیشت کۆنتڕۆڵ حکومەت عیراقشەفەق نیوز/ دەسەی ئابووری و وەبەهاوردن پەڕلەمانی، ئمڕوو سێشەممە، ئاشکراکرد لە دەرچگن بەشیگ لە مەرزە سنوریەگان لە کۆنتڕۆڵ حکومەت عیراق، لەدویای ساعەت چوار ئیوارە.مەیادە نەجار، ئەندام دەسەگە ئەرا ئاژانس شەفەق نیوز وت؛ بەشیگ لە مەرزە سنوریەگان لە ناوڕاس و باشوور عیراق، لە کۆنتڕۆڵ حکومەت عیراق دەرچن، دویای تەواوبوین دەوام فەرمی، ودیاری کرد؛ ک حکومەتەگە هویچ دەسڵاتیگ لەبان ئەو مەرزیلە دویای چوار ئیوارە نەیرێد.وتیش؛ ئەو مەرزەیلە ک لەکۆنتڕۆڵ دەرچن، داهاتیان چوود ئەرا لایەنەیلیگ گیرهاور نا فەرمی، لەلیان لایەن سیاسی و هووزه‌یل.نەجار دیاری کرد؛ ک مەرزەیل سنوری هەس تۆمار فەرمی نەکریانە، گشت داهاتەیلیان چوود ئەرا لایەنەیل گیرهاور مەرزەیلە، چ سیاسی چ چەکدار.
